title: Решение 2012/237/ОВППС на Съвета от 3 май 2012 година относно ограничителни мерки срещу определени лица, образувания и органи, които застрашават мира, сигурността или стабилността на Република Гвинея Бисау

text:
               4.5.2012

               BG

               Официален вестник на Европейския съюз

               L 119/43

         РЕШЕНИЕ 2012/237/ОВППС НА СЪВЕТА
   от 3 май 2012 година
   относно ограничителни мерки срещу определени лица, образувания и органи, които застрашават мира, сигурността или стабилността на Република Гвинея Бисау
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               С оглед на сериозната обстановка в Република Гвинея Бисау Съветът смята за необходимо да приеме мерки, насочени срещу лицата, които се стремят да възпрепятстват или блокират протичането на мирен политически процес, или които с действията си подкопават стабилността в Република Гвинея Бисау, по-специално тези, изиграли водеща роля в безредиците на 1 април 2010 г. и в държавния преврат на 12 април 2012 г., и чиято цел е с действията си да разклатят принципите на правовата държава, като нарушават върховенството на гражданската власт и допринасят за безнаказаността и нестабилността в страната.

               (2)

               За прилагането на някои мерки са необходими по-нататъшни действия от страна на Съюза.

         ПРИЕ НАСТОЯЩОТО РЕШЕНИЕ:
   Член 1
   1.   Държавите-членки предприемат необходимите мерки, за да предотвратят влизането или транзитното преминаване през тяхната територия на лица, които участват в дейности или подпомагат дейности, представляващи заплаха за мира, сигурността или стабилността на Република Гвинея Бисау и лица свързани с тях, съгласно списъка в приложението.
   2.   Параграф 1 не задължава държавите-членки да отказват достъп на свои граждани до своята територия.
   3.   Параграф 1 се прилага, без да се засягат случаите, когато държава-членка е обвързана със задължение по международното право, по-специално:

               а)

               в качеството ѝ на държава — домакин на международна междуправителствена организация;

               б)

               в качеството ѝ на държава — домакин на международна конференция, свикана от или провеждана под егидата на ООН;

               в)

               съгласно многостранно споразумение, предоставящо привилегии и имунитети; или

               г)

               съгласно Договора за помирение от 1929 г. (Латеранските споразумения), сключен между Светия престол (Ватикана) и Италия.

         4.   Параграф 3 се смята за приложим и в случаите, когато държава-членка е държава — домакин на Организацията за сигурност и сътрудничество в Европа (ОССЕ).
   5.   Винаги когато държава-членка предоставя освобождаване в съответствие с параграфи 3 или 4, тя надлежно информира Съвета за това.
   6.   Държавите-членки могат да предоставят освобождаване от мерките, наложени с параграф 1, когато пътуването е оправдано поради спешни хуманитарни нужди или поради участие в междуправителствени срещи, включително срещи, които се провеждат с подкрепата на Съюза или чийто домакин е държава-членка, поела председателството на ОССЕ, и на които се води политически диалог, пряко допринасящ за демокрацията, правата на човека и принципите на правовата държава в Република Гвинея Бисау.
   7.   Държава-членка, която желае да предостави освобождаване съгласно параграф 6, нотифицира писмено Съвета за това. Счита се, че е предоставено освобождаване, освен ако един или повече членове на Съвета не се противопоставят в писмена форма в срок от два работни дни след деня на получаването на нотификацията за предложеното освобождаване. Ако един или повече членове на Съвета направят възражение, Съветът може, с квалифицирано мнозинство, да вземе решение да предостави предложеното освобождаване.
   8.   Когато в съответствие с параграфи 3, 4, 6 и 7 държава-членка разреши на посочени в приложението лица да влязат на нейна територия или да преминат транзитно през нея, това разрешение важи само за целта, за която е дадено, и за лицата, за които се отнася.
   Член 2
   1.   Замразяват се всички финансови средства и икономически ресурси, принадлежащи на, притежавани, държани или контролирани от физически или юридически лица, образувания или органи, които участват в дейности или подпомагат дейности, представляващи заплаха за мира, сигурността или стабилността на Република Гвинея Бисау, както и на свързаните с тях физически или юридически лица, образувания или органи, съгласно списъка в приложението.
   2.   Не се предоставят, пряко или непряко, никакви финансови средства или икономически ресурси на или в полза на физическите или юридическите лица, образуванията или органите, посочени в приложението.
   3.   Компетентният орган на държава-членка може да разреши освобождаването на някои замразени финансови средства или икономически ресурси или предоставянето на някои финансови средства или икономически ресурси при условия, които сметне за подходящи, след като установи, че съответните финансови средства или икономически ресурси са:

               а)

               необходими за задоволяването на основните потребности на лицата, посочени в приложението, и на членовете на семействата им, които са на тяхна издръжка, включително разходи за храна, наем или ипотечен заем, лекарства и медицинско обслужване, данъци, застрахователни премии и такси за комунални услуги;

               б)

               предназначени изключително за заплащане на разумни по размера си професионални възнаграждения и възстановяване на направени разноски, свързани с предоставянето на правни услуги;

               в)

               предназначени изключително за заплащане на хонорари или такси за услуги, свързани с рутинно държане или поддържане на замразените финансови средства или икономически ресурси;

               г)

               необходими за извънредни разходи, при условие че най-малко две седмици преди да даде разрешение, компетентният орган е съобщил на другите компетентни органи и на Комисията причините, поради които смята, че следва да бъде дадено конкретно разрешение.

         Държавите-членки уведомяват останалите държави-членки и Комисията за всички дадени по настоящия параграф разрешения.
   4.   Чрез дерогация от параграф 1, компетентните органи на държава-членка могат да разрешат освобождаването на някои замразени финансови средства или икономически ресурси, ако са изпълнени следните условия:

               а)

               финансовите средства или икономическите ресурси са предмет на съдебна, административна или арбитражна обезпечителна мярка, наложена преди датата на включване на физическото или юридическо лице, образуванието или органа по параграф 1 в приложението, или на съдебно, административно или арбитражно решение, постановено преди тази дата;

               б)

               финансовите средства или икономическите ресурси ще бъдат използвани изключително за удовлетворяване на искове, обезпечени с такава обезпечителна мярка или признати за основателни в това решение, в границите, установени от приложимите законови и подзаконови актове, уреждащи правата на лицата с такива претенции;

               в)

               обезпечителната мярка или решението не са в полза на физическо или юридическо лице, образувание или орган, посочени в приложението;

               г)

               признаването на обезпечителната мярка или на решението не противоречи на обществения ред в съответната държава-членка.

         Държавите-членки уведомяват останалите държави-членки и Комисията за всички дадени по настоящия параграф разрешения.
   5.   Параграф 2 не се прилага при добавяне към замразени сметки на:

               а)

               лихви и други доходи по тези сметки; или

               б)

               плащания, дължими по договори, споразумения или задължения, сключени или възникнали преди датата, на която тези сметки са станали предмет на разпоредбите на настоящото решение,

         при условие че за всички такива лихви, други доходи и плащания продължава да се прилага параграф 1.
   Член 3
   1.   Съветът, по предложение на държава-членка или на върховния представител на Съюза по въпросите на външните работи и политиката на сигурност, приема при необходимост изменения на списъка, който се съдържа в приложението.
   2.   Съветът уведомява засегнатото физическо или юридическо лице, образувание или орган относно решението си, включително относно основанията за включването му в списъка, или пряко, ако адресът е известен, или чрез публикуване на известие, за да предостави възможност на физическото или юридическото лице, образуванието или органа да представи възражения.
   3.   Когато има внесени възражения или когато има представени нови съществени доказателства, Съветът преразглежда решението си и съответно уведомява засегнатото физическо или юридическо лице, образувание или орган.
   Член 4
   За да се постигне максимален ефект от мерките, установени с настоящото решение, Съюзът насърчава трети държави да приемат ограничителни мерки, подобни на съдържащите се в настоящото решение.
   Член 5
   Настоящото решение влиза в сила в деня на публикуването му в Официален вестник на Европейския съюз.

   Настоящото решение се прилага до 5 май 2013 г. То подлежи на постоянно преразглеждане. То се подновява или изменя при необходимост, ако Съветът прецени, че целите му не са били постигнати.

      Съставено в Брюксел на 3 май 2012 година.

            За Съвета

            Председател

         N. WAMMEN

      ПРИЛОЖЕНИЕ

         Списък на лицата, образуванията и органите, посочени в членове 1 и 2

         Лица

                  Име

                  Информация за идентифициране (дата и място на раждане, номер на паспорта/картата за самоличност и др.)

                  Основания за включване в списъка

                  Дата на включване в списъка

                  1.

                  генерал António INJAI (известен още като António INDJAI)

                  Гражданство: Гвинея-Бисау
                  дата на раждане: 20 януари 1955 г.
                  място на раждане: Encheia, Sector de Bissorá, Região de Oio, Гвинея-Бисау
                  Родители: Wasna Injai и Quiritche Cofte
                  Официална длъжност: Генерал-лейтенант — Chefe de Estado-Maior Geral das Forças Armadas

                  António Injai лично участва в планирането и ръководството на бунта на 1 април 2010 г., завършил с незаконното задържане на министър-председателя Carlo Gomes Junior и на тогавашния началник на генералния щаб на въоръжените сили José Zamora Induta.
                  Antonio Injai действа по начин, така че да окаже натиск върху правителството да го назначи за началник на генералния щаб на въоръжените сили.

                  3.5.2012 г.

                  Национална карта за самоличност: неизвестна (Гвинея-Бисау)
                  Паспорт: Дипломатически паспорт AAID00435
                  Дата на издаване: 18.02.2010
                  Място на издаване: Гвинея-Бисау
                  Валиден до: 18.02.2013

                  Indjai редовно прави публични изявления с отправяне на заплахи срещу лица, заемащи законно публични длъжности, а именно срещу министър-председателя Carlos Gomes Junior, както и нарушава принципите на правовата държава, подкопава гражданските власти, допринася за всеобща обстановка на безнаказаност и нестабилност в страната.
                  По време на изборния период през 2012 г. в качеството си на началник на генералния щаб на въоръжените сили Injai отново прави изявления, заплашвайки да свали от власт избраните органи и да сложи край на изборния процес.

                  Antonio Injai отново участва в оперативното планиране на държавния преврат на 12 април 2012 г. Непосредствено след преврата първото комюнике на „военното командване“ е издадено от генералния щаб на въоръжените сили, ръководен от генерал Injai. Той по никакъв начин не се противопоставя на тази неконституционна военна мярка и не се дистанцира от нея.

                  2.

                  Генерал-майор Mamadu TURE (N'KRUMAH) (известен още като N’Krumah)

                  Гражданство — Гвинея-Бисау
                  дата на раждане: 26 април 1947
                  Дипломатически паспорт № DA0002186
                  Дата на издаване: 30.03.2007
                  Валиден до: 26.08.2013

                  Заместник-началник на генералния щаб на въоръжените сили. Член на „военното командване“, което пое отговорност за държавния преврат от 12 април 2012 г.

                  3.5.2012 г.

                  3.

                  Генерал Augusto MÁRIO CÓ

                  Началник щаб на сухопътните войски. Член на „военното командване“, което пое отговорност за държавния преврат от 12 април 2012 г.

                  3.5.2012 г.

                  4.

                  Генерал Estêvão NA MENA

                  Началник щаб на военноморските сили. Член на „военното командване“, което пое отговорност за държавния преврат от 12 април 2012 г.

                  3.5.2012 г.

                  5.

                  Бригаден генерал Ibraima CAMARÁ (известен още като Papa Camará)

                  Гражданство — Гвинея-Бисау
                  дата на раждане: 11 май 1964
                  Дипломатически паспорт № AAID00437
                  Дата на издаване: 18.2.2010 г.
                  Валиден до: 18.02.2013

                  Началник щаб на военновъздушните сили. Член на „военното командване“, което пое отговорност за държавния преврат от 12 април 2012 г.

                  3.5.2012 г.

                  6.

                  Подполковник Daba NAUALNA (известен още като Daba Na Walna)

                  Гражданство — Гвинея-Бисау
                  дата на раждане: 6 юни 1966 г.
                  Паспорт № SA 0000417
                  Дата на издаване: 29.10.2003
                  Валиден до: 10. 03.2013

                  Говорител на „военното командване“, което пое отговорност за държавния преврат от 12 април 2012 г.

                  3.5.2012 г.


title: 2013/745/ЕС: Решение на Съвета от 9 декември 2013 година за подписване, от името на Европейския съюз, на Протокола за премахване на незаконната търговия с тютюневи изделия към Рамковата конвенция на Световната здравна организация за контрол на тютюна, с изключение на неговите разпоредби за задълженията, свързани със съдебното сътрудничество по наказателноправни въпроси, определението за престъпления и полицейското сътрудничество

text:
               12.12.2013

               BG

               Официален вестник на Европейския съюз

               L 333/75

         РЕШЕНИЕ НА СЪВЕТА
   от 9 декември 2013 година
   за подписване, от името на Европейския съюз, на Протокола за премахване на незаконната търговия с тютюневи изделия към Рамковата конвенция на Световната здравна организация за контрол на тютюна, с изключение на неговите разпоредби за задълженията, свързани със съдебното сътрудничество по наказателноправни въпроси, определението за престъпления и полицейското сътрудничество
   (2013/745/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 33, 113 и 114 и член 207, параграф 4, първа алинея във връзка с член 218, параграф 5 и параграф 8, втора алинея от него,
   като взе предвид предложението на Европейската комисия,
   като има предвид, че:

               (1)

               На 22 октомври 1999 г. Съветът упълномощи Комисията да проведе преговори в рамките на Световната здравна организация (СЗО) за Рамкова конвенция за контрол на тютюна (РККТ) и протоколи към нея. Това пълномощие беше изменено от Съвета на 21 април 2001 г., а във връзка с Протокола за премахване на незаконната търговия с тютюневи изделия (наричан по-долу „Протоколът“) — на 20 декември 2007 г. Преговорите бяха водени от Комисията в рамките на условията на указанията за водене на преговори, приети от Съвета, и бяха успешно приключени с приемането на протокола на петата Конференция на страните по Рамковата конвенция на СЗО за контрол на тютюна на 12 ноември 2012 г. в Сеул, Република Корея.

               (2)

               Сключването на РККТ беше одобрено от името на Общността с Решение 2004/513/ЕО на Съвета (1), което е условие, за да стане Съюзът страна по протокола.

               (3)

               Протоколът представлява значителен принос към международните усилия за премахване на всички форми на незаконна търговия с тютюневи изделия, което е основен елемент на контрола на тютюна.

               (4)

               Съюзът има изключителна компетентност по редица разпоредби от протокола, които попадат в обхвата на общата търговска политика на Съюза или по които е било прието съответно законодателство на Съюза. Поради това протоколът следва да бъде подписан от името на Съюза при условие за сключването му на по-късна дата.

               (5)

               С подписването на протокола Съюзът не упражнява споделена компетентност, тъй като държавите членки запазват своята компетентност в областите, включени в обхвата на протокола, които не засягат общите правила или не изменят обхвата на тези правила.

               (6)

               В протокола са предвидени задължения за договарящите страни, свързани със съдебното сътрудничество по наказателноправни въпроси, определението за престъпления и полицейското сътрудничество. В резултат на това посочените разпоредби попадат в обхвата на част трета, дял V от Договора за функционирането на Европейския съюз и се прилагат Протокол (№ 21) относно позицията на Обединеното кралство и Ирландия по отношение на пространството на свобода, сигурност и правосъдие и Протокол (№ 22) относно позицията на Дания, които са приложени към Договора за Европейския съюз и към Договора за функционирането на Европейския съюз.

               (7)

               Паралелно с настоящото решение ще бъде прието отделно решение (2), свързано с подписването на протокола по отношение на неговите разпоредби за задълженията, свързани със съдебното сътрудничество по наказателноправни въпроси,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването на Протокола за премахване на незаконната търговия с тютюневи изделия към Рамковата конвенция на СЗО за контрол на тютюна с изключение на неговите разпоредби за задълженията, свързани със съдебното сътрудничество по наказателноправни въпроси, определението за престъпления и полицейското сътрудничество, при условие за сключването на посочения протокол (3).
   Член 2
   Председателят на Съвета е оправомощен да посочи лицето(ата), упълномощено(и) да подпише(ат) протокола от името на Съюза, с изключение на неговите разпоредби за задълженията, свързани със съдебното сътрудничество по наказателноправни въпроси, определението за престъпления и полицейското сътрудничество.
   Член 3
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 9 декември 2013 година.

            За Съвета

            Председател

         A. PABEDINSKIENĖ

      (1)  Решение 2004/513/ЕО на Съвета от 2 юни 2004 г. относно сключването на Рамковата конвенция на Световната здравна организация (СЗО) за контрол на тютюна (ОВ L 213, 15.6.2004 г., стр. 8).

      (2)  Решение 2013/744/ЕС на Съвета от 9 декември 2013 г. за подписване, от името на Европейския съюз, на Протокола за премахване на незаконната търговия с тютюневи изделия към Рамковата конвенция на Световната здравна организация за контрол на тютюна, по отношение на неговите разпоредби за задълженията, свързани със съдебното сътрудничество по наказателноправни въпроси, определението за престъпления и полицейското сътрудничество (вж. стр. 73 от настоящия брой на Официален вестник).

      (3)  Текстът на протокола ще бъде публикуван заедно с решението за сключването му.


title: Решение на Съвета от 13 юли 1981 година относно подписването на Конвенция за бъдещо многостранно сътрудничество в областта на риболова в североизточната част на Атлантическия океан

text:
               04/ 1

               BG

               Официален вестник на Европейския съюз

               32

         31981D0608

               L 227/21

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

         РЕШЕНИЕ НА СЪВЕТА
   от 13 юли 1981 година
   относно подписването на Конвенция за бъдещо многостранно сътрудничество в областта на риболова в североизточната част на Атлантическия океан
   (81/608/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ
   като взе предвид Договора за създаване на Европейската икономическа общност, и по-специално член 43 от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че съхраняването и оптималното използване на риболовните ресурси в североизточната част на Атлантическия океан във водите, попадащи извън юрисдикцията на крайбрежните държави изискват международно сътрудничество и консултации;
   като има предвид, че за тази цел и предвид замяната на Конвенцията за риболова в североизточната част на Атлантическия океан от 24 януари 1959 г. бе договорена нова многостранна конвенция за риболова в североизточната част на Атлантическия океан и че Общността взе участие в тези преговори;
   като има предвид, че вследствие на тези преговори правителството на Обединеното кралство, в качеството си на депозитар, предложи нова конвенция, която да бъде подписана от 18 ноември 1980 до 28 февруари 1981 г.;
   като има предвид, че риболовците от Общността, упражняващи дейността си в части от водните зони, обхванати от конвенцията, попадащи в юрисдикцията на крайбрежните държави и че следователно е в интерес на Общността да участва в международното сътрудничество за съхраняването и за използването на съответните ресурси, като се присъедини към новата конвенция,
   РЕШИ:
   Член 1
   Конвенцията за бъдещото многостранно сътрудничество в областта на риболова в североизточната част на Атлантическия океан се одобрява от името на Европейската икономическа общност.
   Текстът на конвенцията е приложен към настоящото решение.
   Член 2
   Председателят на Съвета депозира инструмента за одобрение пред правителството на Обединеното кралство на Великобритания и Северна Ирландия в съответствие с член 20 от Конвенцията (2).

      Съставено в Брюксел на 13 юли 1981 година.

            За Съвета

            Председател

         Lord CARRINGTON

      (1)  ОВ C 90, 21.4.1981 г., стр. 113.

      (2)  Датата на влизане в сила на Конвенцията по отношение на Общността ще бъде публикувана в Официален вестник на Европейските общности от Генералния секретариат на Съвета.


title: Решение на Съвета от 29 април 2004 година за подписване и временно прилагане на Протокол към Споразумението за партньорство и сътрудничество за създаване на партньорство между Европейските общности и техните държави-членки, от една страна, и Република Киргизстан, от друга страна, за да се отчете присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз

text:
Важна правна забележка

|

32006D0711

Официален вестник n° L 303 , 01/11/2006 стр. 0008 - 0008

		20040429Решение на Съветаот 29 април 2004 годиназа подписване и временно прилагане на Протокол към Споразумението за партньорство и сътрудничество за създаване на партньорство между Европейските общности и техните държави-членки, от една страна, и Република Киргизстан, от друга страна, за да се отчете присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз(2006/711/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 44, параграф 2, член 47, параграф 2, последното изречение и член 55, член 57, параграф 2, член 71, член 80, параграф 2, членове 93, 94, 133 и 181a във връзка с член 300, параграф 2, първа алинея първо изречение от него,като взе предвид Договора за присъединяване от 16 април 2003 г., и по-специално член 2, параграф 3 от него,като взе предвид Акта, приложен към Договора за присъединяване, и по-специално член 6, параграф 2 от него,като взе предвид предложението на Комисията,като има предвид, че:(1) На 8 декември 2003 г. Съветът упълномощи Комисията от името на Общността и нейните държави-членки да договори с Република Киргизстан протокол към Споразумението за партньорство и сътрудничество за създаване на партньорство между Европейските общности и техните държави-членки, от една страна, и Република Киргизстан, от друга страна, за да се отчете присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз, и за предвиждане на някои технически промени, свързани с институционните и правните развития в рамките на Европейския съюз.(2) Протоколът е договорен между страните и следва да бъде подписан от името на Европейската общност и нейните държави-членки, като подлежи на евентуално сключване на по-късна дата.(3) Протоколът следва да се прилага временно от датата на присъединяване, докато бъдат приключени съответните процедури за официалното му подписване,РЕШИ:Член 1Председателят на Съвета се оправомощава да посочи лицето/ата, упълномощено/и да подпише/ат от името на Европейската общност и нейните държави-членки протокола към Споразумението за партньорство и сътрудничество за създаване на партньорство между Европейските общности и техните държави-членки, от една страна, и Република Киргизстан, от друга страна, за да се отчете присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз, който подлежи на евентуално подписване на по-късна дата.Текстът на протокола е приложен към настоящото решение [1].Член 2До влизането му в сила протоколът се прилага временно от датата на присъединяване.Съставено в Люксембург на 29 април 2004 година.За СъветаПредседателM. McDowell[1] ОВ L 303, 1.11.2006 г., стр. 9.--------------------------------------------------


title: 2010/420/ЕС: Решение на Комисията от 28 юли 2010 година за разрешаване на пускането на пазара на продукти, съдържащи, състоящи се или произведени от генетично модифицирана царевица MON89034xNK603 (MON-89Ø34-3xMON-ØØ6Ø3-6) в съответствие с Регламент (ЕО) № 1829/2003 на Европейския парламент и на Съвета (нотифицирано под номер C(2010) 5133)  Текст от значение за ЕИП

text:
               29.7.2010

               BG

               Официален вестник на Европейския съюз

               L 197/15

         РЕШЕНИЕ НА КОМИСИЯТА
   от 28 юли 2010 година
   за разрешаване на пускането на пазара на продукти, съдържащи, състоящи се или произведени от генетично модифицирана царевица MON89034xNK603 (MON-89Ø34-3xMON-ØØ6Ø3-6) в съответствие с Регламент (ЕО) № 1829/2003 на Европейския парламент и на Съвета
   (нотифицирано под номер C(2010) 5133)
   (само текстовете на френски и нидерландски език са автентични)
   (текст от значение за ЕИП)
   (2010/420/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи (1), и по-специално член 7, параграф 3 и член 19, параграф 3 от него,
   като има предвид, че:

               (1)

               На 24 януари 2007 г. Monsanto Europe S.A. подаде до компетентния орган на Нидерландия, в съответствие с членове 5 и 17 от Регламент (ЕО) № 1829/2003, заявление за пускане на пазара на храни, хранителни съставки и фуражи, съдържащи, състоящи се или произведени от царевица MON89034xNK603 (наричано по-нататък „заявлението“).

               (2)

               Заявлението също така обхваща пускането на пазара на продукти, различни от храни и фуражи, съдържащи или състоящи се от царевица MON89034xNK603, предназначени за същата употреба, както всеки друг вид царевица, с изключение на отглеждането. Поради това, в съответствие с член 5, параграф 5 и член 17, параграф 5 от Регламент (ЕО) № 1829/2003, заявлението включва данните и информацията, изисквани от приложения III и IV към Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета (2), както и информация и заключения относно оценката на риска, извършена в съответствие с принципите, посочени в приложение II към Директива 2001/18/ЕО. То включва и план за мониторинг на въздействието върху околната среда, съобразен с приложение VII към Директива 2001/18/ЕО.

               (3)

               На 29 септември 2009 г. Европейският орган за безопасност на храните (наричан по-нататък „ЕОБХ“) даде положително становище в съответствие с членове 6 и 18 от Регламент (ЕО) № 1829/2003. Той стигна до заключението, че царевица MON89034xNK603 е толкова безопасна, колкото и съответстващия ѝ генетично немодифициран сорт по отношение на евентуалното въздействие върху здравето на човека и на животните или върху околната среда. Поради това органът заключи, че е малко вероятно пускането на пазара на продуктите, съдържащи, състоящи се или произведени от царевица MON89034xNK603, както са описани в заявлението (наричани по-нататък „продуктите“), да окаже отрицателно въздействие върху здравето на човека или на животните или върху околната среда, в рамките на предвидените видове употреба (3). В становището си ЕОБХ взе предвид всички специфични въпроси и опасения, изразени от държавите-членки в контекста на консултацията с националните компетентни органи, както е предвидено в член 6, параграф 4 и член 18, параграф 4 от посочения регламент.

               (4)

               В становището си ЕОБХ също така стигна до заключението, че планът за мониторинг на околната среда, представляващ общ план за наблюдение, представен от заявителя, е в съответствие с предвидената употреба на продуктите.

               (5)

               Предвид посочените съображения, следва да се предостави разрешение за продуктите.

               (6)

               За всеки ГМО следва да се посочи единен идентификатор, както е предвидено в Регламент (ЕО) № 65/2004 на Комисията от 14 януари 2004 г. за създаване на система за разработване и оценка на единните идентификатори за генетично модифицирани организми (4).

               (7)

               Според становището на ЕОБХ не са необходими специфични изисквания за етикетиране, различни от тези, предвидени в член 13, параграф 1 и член 25, параграф 2 от Регламент (ЕО) № 1829/2003, за храни, хранителни съставки и фуражи, съдържащи, състоящи се или произведени от царевица MON89034xNK603. За да се гарантира обаче употребата на продуктите в рамките на разрешението, предвидено в настоящото решение, етикетирането за фуражите, съдържащи или състоящи се от ГМО, и продукти, различни от храни и фуражи, съдържащи или състоящи се от ГМО, за които е поискано разрешение, следва да бъде допълнено с ясно обозначение, че въпросните продукти не трябва да бъдат използвани за отглеждане.

               (8)

               Титулярят на разрешението следва да представя на Комисията годишни доклади относно изпълнението и резултатите от дейностите, посочени в плана за мониторинг на въздействието върху околната среда. Тези резултати следва да бъдат представени в съответствие с Решение 2009/770/ЕО на Комисията от 13 октомври 2009 г. за утвърждаване на стандартните формуляри за отчитане на резултатите от наблюдението на съзнателното освобождаване в околната среда на генетично модифицирани организми като продукти или като съставка на продукти с цел пускане на пазара съгласно Директива 2001/18/ЕО на Европейския парламент и на Съвета (5).

               (9)

               Становището на ЕОБХ не оправдава налагането на специални условия или ограничения за пускането на пазара и/или специални условия или ограничения за употребата и търговията, включително изисквания за мониторинг след пускането на пазара за употребата на храни и фуражи или специални условия за защита на определени екосистеми/околна среда и/или географски зони, както е предвидено в член 6, параграф 5, буква д) и член 18, параграф 5, буква д) от Регламент (ЕО) № 1829/2003.

               (10)

               Цялата необходима информация относно разрешаването на продуктите следва да бъде вписана в регистъра на Общността за генетично модифицирани храни и фуражи, както е предвидено в Регламент (ЕО) № 1829/2003.

               (11)

               В член 4, параграф 6 от Регламент (ЕО) № 1830/2003 на Европейския парламент и на Съвета от 22 септември 2003 г. относно проследяването и етикетирането на генетично модифицирани организми и проследяването на храни и фуражи от генетично модифицирани продукти и за изменение на Директива 2001/18/ЕО (6) се определят изисквания за етикетирането за продукти, съдържащи или състоящи се от ГМО.

               (12)

               Настоящото решение трябва да бъде нотифицирано чрез Клиринговата къща по биобезопасност на страните по Протокола от Картахена по биологична безопасност към Конвенцията за биологично разнообразие съгласно член 9, параграф 1 и член 15, параграф 2, буква в) от Регламент (ЕО) № 1946/2003 на Европейския парламент и на Съвета от 15 юли 2003 г. относно трансграничното придвижване на генетично модифицирани организми (7).

               (13)

               Заявителят беше консултиран относно предвидените в настоящото решение мерки.

               (14)

               Постоянният комитет по хранителната верига и здравето на животните не даде становище в рамките на срока, определен от неговия председател.

               (15)

               На заседанието си, проведено на 29 юни 2010 г., Съветът не бе в състояние да вземе с квалифицирано мнозинство нито положително, нито отрицателно решение по предложението. Съветът сигнализира, че е приключил работата си по това досие. Мерките, съответно, следва да бъдат приети от Комисията,

         ПРИЕ НАСТОЯЩОТО РЕШЕНИЕ:
   Член 1
   Генетично модифициран организъм и единен идентификатор
   На генетично модифицираната царевица (Zea mays L.) MON89034xNK603, посочена в буква б) от приложението към настоящото решение, се дава единният идентификатор MON-89Ø34-3xMON-ØØ6Ø3-6, както е предвидено в Регламент (ЕО) № 65/2004.
   Член 2
   Разрешение
   Следните продукти са разрешени за целите на член 4, параграф 2 и член 16, параграф 2 от Регламент (ЕО) № 1829/2003 в съответствие с условията, определени в настоящото решение:

               а)

               храни и хранителни съставки, съдържащи, състоящи се или произведени от царевица MON-89Ø34-3xMON-ØØ6Ø3-6;

               б)

               фуражи, съдържащи, състоящи се или произведени от царевица MON-89Ø34-3xMON-ØØ6Ø3-6;

               в)

               продукти, различни от храни и фуражи, съдържащи или състоящи се от царевица MON-89Ø34-3xMON-ØØ6Ø3-6, за същата употреба, както всеки друг вид царевица, с изключение на отглеждането ѝ.

         Член 3
   Етикетиране
   1.   За целите на изискванията за етикетиране, определени в член 13, параграф 1 и член 25, параграф 2 от Регламент (ЕО) № 1829/2003 и в член 4, параграф 6 от Регламент (ЕО) № 1830/2003, „името на организма“ е „царевица“.
   2.   Надписът „не е предназначено за отглеждане“ се поставя на етикета и в документите, придружаващи продуктите, съдържащи или състоящи се от царевица MON-89Ø34-3xMON-ØØ6Ø3-6, посочени в член 2, букви б) и в).
   Член 4
   Мониторинг на въздействието върху околната среда
   1.   Титулярят на разрешението осигурява изготвянето и изпълнението на плана за мониторинг на въздействието върху околната среда, както е определено в буква з) от приложението.
   2.   Титулярят на разрешението представя на Комисията годишни доклади относно изпълнението и резултатите от дейностите, посочени в плана за мониторинг, в съответствие с Решение 2009/770/ЕО.
   Член 5
   Регистър на Общността
   Информацията, посочена в приложението към настоящото решение, се вписва в регистъра на Общността за генетично модифицирани храни и фуражи, предвиден в член 28 от Регламент (ЕО) № 1829/2003.
   Член 6
   Титуляр на разрешението
   Титуляр на разрешението е Monsanto Europe S.A., Белгия, представител на Monsanto Company, Съединени щати.
   Член 7
   Валидност
   Настоящото решение се прилага за период от 10 години от датата на неговото нотифициране.
   Член 8
   Адресат
   Адресат на настоящото решение е Monsanto Europe S.A., Avenue de Tervuren 270-272, B-1150 Brussels – BELGIUM.

      Съставено в Брюксел на 28 юли 2010 година.

            За Комисията

         John DALLI

            Член на Комисията

      (1)  ОВ L 268, 18.10.2003 г., стр. 1.

      (2)  ОВ L 106, 17.4.2001 г., стр. 1.

      (3)  http://registerofquestions.efsa.europa.eu/roqFrontend/questionLoader?question=EFSA-Q-2009-00759

      (4)  ОВ L 10, 16.1.2004 г., стр. 5.

      (5)  ОВ L 275, 21.10.2009 г., стр. 9.

      (6)  ОВ L 268, 18.10.2003 г., стр. 24.

      (7)  ОВ L 287, 5.11.2003 г., стр. 1.

      ПРИЛОЖЕНИЕ
      а)   Заявител и титуляр на разрешението:

                  Име

                  :

                  Monsanto Europe S.A.

                  Адрес

                  :

                  Avenue de Tervuren 270-272, B-1150 Brussels - Belgium

            От името на Monsanto Company - 800 N. Lindbergh Boulevard - St. Louis, Missouri 63167 - United States of America.
      б)   Обозначение и спецификация на продуктите:

                  1.

                  храни и хранителни съставки, съдържащи, състоящи се или произведени от царевица MON-89Ø34-3xMON-ØØ6Ø3-6;

                  2.

                  фуражи, съдържащи, състоящи се или произведени от царевица MON-89Ø34-3xMON-ØØ6Ø3-6;

                  3.

                  продукти, различни от храни и фуражи, съдържащи или състоящи се от царевица MON-89Ø34-3xMON-ØØ6Ø3-6, за същата употреба, както всеки друг вид царевица, с изключение на отглеждането ѝ.

            Генетично модифицираната царевица MON-89Ø34-3xMON-ØØ6Ø3-6, както е описана в заявлението, се произвежда при кръстосването на царевица, съдържаща явленията MON-89Ø34-3 и MON-ØØ6Ø3-6, и експресира протеини Cry1A.105 и Cry2Ab2, които придават устойчивост съответно към някои люспокрили вредители, и протеина CP4 EPSPS, който придава поносимост към хербицида глифозат.
      в)   Етикетиране:

                  1.

                  За целите на специфичните изисквания за етикетиране, определени в член 13, параграф 1 и член 25, параграф 2 от Регламент (ЕО) № 1829/2003 и в член 4, параграф 6 от Регламент (ЕО) № 1830/2003, „името на организма“ е „царевица“.

                  2.

                  Надписът „не е предназначено за отглеждане“ се поставя на етикета и в документите, придружаващи продуктите, съдържащи или състоящи се от царевица MON-89Ø34-3xMON-ØØ6Ø3-6, посочени в член 2, букви б) и в) от настоящото решение.

            г)   Метод на откриване:

                  —

                  Специфични за явлението количествени методи в реално време, основани на полимеразно-верижна реакция (PCR) за генетично модифицирана царевица MON-89Ø34-3 и MON-ØØ6Ø3-6, утвърдени върху царевица MON-89Ø34-3xMON-ØØ6Ø3-6.

                  —

                  Утвърден върху семена от референтната лаборатория на Общността, създадена по силата на Регламент (ЕО) № 1829/2003, публикуван на адрес http://gmo-crl.jrc.ec.europa.eu/statusofdoss.htm

                  —

                  Референтен материал: AOCS 0906-E и AOCS 0406-A (за MON-89Ø34-3), достъпен чрез American Oil Chemists Society на адрес http://www.aocs.org/tech/crm и ERM®-BF415 (за MON-ØØ6Ø3-6), достъпен чрез Института за референтни материали и измервания към Съвместния изследователски център на Европейската комисия на адрес https://irmm.jrc.ec.europa.eu/rmcatalogue

            д)   Единен идентификатор:

      MON-89Ø34-3xMON-ØØ6Ø3-6
      е)   Информация, изисквана съгласно разпоредбите на приложение II към Протокола от Картахена по биологична безопасност към Конвенцията за биологично разнообразие:

      Клирингова къща по биобезопасност, регистрационен номер: вж. [попълва се при нотификацията].
      ж)   Условия или ограничения за пускането на пазара, употребата или търговията на продуктите:

      Не се изисква.
      з)   План за мониторинг

      План за мониторинг на въздействието върху околната среда, съобразен с приложение VII към Директива 2001/18/ЕО.
      [Връзка: план, публикуван в Интернет]
      и)   Изисквания за мониторинг след пускане на пазара за употребата на храната за консумация от човека:

      Не се изисква.
      Забележка: Възможно е в бъдеще да се наложат промени на връзките за достъп до необходимите документи. Тези промени ще станат публично достояние чрез актуализиране на регистъра на Общността за генетично модифицираните храни и фуражи.


title: Решение (ЕС) 2017/551 на Съвета от 21 март 2017 година за назначаване на заместник-член, предложен от Кралство Испания, в Комитета на регионите

text:
               24.3.2017

               BG

               Официален вестник на Европейския съюз

               L 79/7

         РЕШЕНИЕ (ЕС) 2017/551 НА СЪВЕТА
   от 21 март 2017 година
   за назначаване на заместник-член, предложен от Кралство Испания, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Испания,
   като има предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. На 5 октомври 2015 г. с Решение (ЕС) 2015/1792 на Съвета (4) г-жа Teresa GIMÉNEZ DELGADO DE TORRES беше заменена от г-н Cruz FERNÁNDEZ MARISCAL като заместник-член.

               (2)

               След изтичането на мандата на г-н Cruz FERNÁNDEZ MARISCAL се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член в Комитета на регионите за остатъка от мандата, а именно до 25 януари 2020 г.:

               —

               г-жа Virginia MARCO CÁRCEL, Directora General de Relaciones Institucionales y Asuntos Europeos de la Vicepresidencia de la Junta de Comunidades de Castilla-La Mancha.

         Член 2
   Настоящото решение влиза в сила в деня на приемането му.

      Съставено в Брюксел на 21 март 2017 година.

            За Съвета

            Председател

         E. SCICLUNA

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).

      (4)  Решение (ЕС) 2015/1792 на Съвета от 5 октомври 2015 г. за назначаване на петима членове от Испания и петима заместник-членове от Испания в Комитета на регионите (ОВ L 260, 7.10.2015 г., стр. 28).